ΓΡΑΠΤΗ ΕΡΩΤΗΣΗ E-1877/00

υποβολή: Konstantinos Hatzidakis (PPE-DE) προς την Επιτροπή

(9 Ιουνίου 2000)

Θέμα: Πρόοδος της Αττικής Οδού και του προαστιακού σιδηροδρόμου της Αθήνας

Η Αττική Οδός, γνωστή και ως Ελεύθερη Λεωφόρος Ελευσίνας Σταυρού Αεροδρόμιο Σπάτων, είναι ένα σημαντικό έργο το οποίο συνδέεται στενά με την λειτουργία του νέου αεροδρομίου των Σπάτων

όσο και με τους ολυμπιακούς αγώνες του 2004. Ο αρχικός του προϋπολογισμός ήταν 450 δισ. δρχ. και το χρονοδιάγραμμα ολοκλήρωσης και σταδιακής παράδοσης το 2001-2002. Το τελευταίο καιρό αρκετές αεροπορικές εταιρίες απειλούν ότι δεν θα μεταφερθούν στο αεροδρόμιο των Σπάτων σε περίπτωση που δεν έχει ολοκληρωθεί η κατασκευή του ανωτέρου δρόμου που οδηγεί στο νέο αεροδρόμιο. Ταυτοχρόνωςπάρχουν ενδείξεις ότι ο προαστιακός σιδηρόδρομος που θα συνδέει το νέο αεροδρόμιο των Σπάτων με την Αθήνα δεν θα είναι έτοιμος, μέχρι το 2004 για την έναρξη των ολυμπιακών αγώνων, αφού ο διαγωνισμός για την επιλογή σύμβουλου για το έργο θα ακυρωθεί.

Θα μπορούσε να με ενημερώσει η Επιτροπή

1. Σε τι ύψος ανέρχεται η μέχρι στιγμής συνολική απορρόφηση κονδυλίων για το έργο, ποια είναι η καθυστέρηση στην παράδοση του έργου, και αν προβλέπεται η καταβολή αποζημιώσεως εξαιτίας της καθυστέρησης;

2. Με τους σημερινούς ρυθμούς κατασκευής πότε εκτιμά η Επιτροπή ότι θα το παραδώσει σε κυκλοφορία;

3. Ποιες είναι οι πιθανές επιπτώσεις της μη έγκαιρης παράδοσης της Αττικής Οδού για την λειτουργία του αεροδρομίου των Σπάτων;

4. Το ακριβός πρόκειται να γίνει για την σιδηροδρομική σύνδεση του κέντρου της Αθήνας με το νέο αεροδρόμιο των Σπάτων;

Συμπληρωματική απάντηση του κ. Barnier εξ ονόματος της Επιτροπής

(12 Μαρτίου 2001)

Σχετικά με το έργο Ελεύθερη Λεωφόρος Ελευσίνας-Σταυρού-αεροδρομίου Σπάτων (ΕΛΕΣΑΣ), η Επιτροπή έλαβε από τις εθνικές αρχές τις ακόλουθες πληροφορίες.

Η δαπάνη για την οποία μέχρι τώρα έχουν αναληφθείποχρεώσεις από το δημόσιο τομέα για την κατασκευή του έργου αυτού ανέρχεται σε 76 περίπου δις δραχμές (GDR), από τα οποία 40 δις δραχμές έχουν καταβληθεί για την παραχώρηση, 33 δις GDR για τα δημόσια έργα και 3 δις GDR για τις μελέτες και συναφή αντικείμενα. Ήδη έχουν καταστεί διαθέσιμα για απαλλοτριώσεις επιπρόσθετα δημόσια κονδύλια ύψους 250 δις GDR.

Η συνολική δαπάνη του έργου σε τρέχουσες τιμές εκτιμάται ως εξής: 330 δις GDR για το τμήμα που αφορά την παραχώρηση, 280 δις GDR για δημόσια έργα, 250 δις GDR για απαλλοτριώσεις, 10 δις GDR για μελέτες και διοίκηση.

Το ελληνικό Υπουργείο δημοσίων έργων επιβεβαίωσε ότι το τμήμα Παλλήνη-αεροδρόμιο Σπατών θα έχει περατωθεί το Μάιο του 2001, όπως προβλέπεται στην σύμβαση παραχώρησης για το αεροδρόμιο Σπάτων. Για τον περιφερειακό αυτοκινητόδρομο Υμηττού η ολοκλήρωση θα καθυστερήσει μέχρι την 1η Αυγούστου 2003, λόγω απόφασης του Ανωτάτου Δικαστηρίου να τροποποιηθούν οι περιβαλλοντικοί όροι. Το τμήμα Ελευσίνα-Παλλήνη αναμένεται ότι θα ολοκληρωθεί εγκαίρως, δηλαδή στις 31 Δεκεμβρίου 2002.

Οι συνδέσεις μεταξύ της πορείας που ακολουθεί ο αυτοκινητόδρόμος και της σιδηροδρομικής γραμμής από το νέο σταθμό Αχαρνών (ΝΣΑ) και της γραμμής μητροπολιτικού σιδηροδρόμου προς το Σταυρό θα είναι έτοιμες πριν από τους Ολυμπιακούς αγώνες του 2004.

Σε περίπτωση που σημειωθεί καθυστέρηση εξαιτίας οποιουδήποτε παράγοντα συνδεόμενου με τη δημόσια διοίκηση και το κράτος, στον ανάδοχο της παραχώρησης καταβάλλονται ποινικές ρήτρες όπως προβλέπεται στη σύμβαση παραχώρησης.

Ήδη από τις ελληνικές αρχές έχει ληφθεί απόφαση όσον αφορά προαστιακή σιδηροδρομική σύνδεση από ΝΣΑ προς το αεροδρόμιο Σπάτων και σύνδεση της γραμμής μητροπολιτικού σιδηροδρόμου από το Σταυρό μέχρι τα Σπάτα, μέσω του άξονα του αυτοκινητοδρόμου ΕΛΕΣΑΣ.